પરમ પૂજ્ય સ્વામી શ્રી માણેકગિરિજીને પોતાપણના ભાવથી માનનારા વાલમ ગામના સેવક સમાજએ વિચાર કર્યો કે આપણ ગુરૂજી પગે ચાલીને સેવક સમાજને પાવન કરવાના હેતુથી પર્માર્થના પાઠ શીખવાદવા ગામદે ગામદે પગે ચાળિને જાય છે. તે ઠીક નથી તે શ્રી સંપૂર્ણ માનમોભા સાથે સમાજમાં ફરે તો ઘણું સારૂ લાગે તેવા ઉતમ ભાવથી વિ. સવંત ૨૦૧૫માંસીસમના લાકડામાંથી એક માફો(વેલ) બનાવડાવી અને એક સારા બળદની ઘૉડી પણ લાવ્યા તેવ સમયમાં એ માફો સારા કારીગરો પાસે બનાવડાવ્યો ત્યારે રૂપિયા પચ્ચીસ હજારનો ખર્ચ થયો હતો. વાલમના રબારી સમાજે શ્રી વાળીનાથના મહંતશ્રી પરમ પૂજ્ય બળદેવગિરિજી મહારાજશ્રીને સંતો સાથે પધારવાનું આમંત્રણ આપ્યું. પરમ પૂજ્ય બાપુશ્રી બળદેવગિરિજી વગેરે સંતો વાલમ ગામે પધાર્યા, વાલમ ગામ રબારી સમાજે પરમ પૂજ્ય મહંત બાપુશ્રીનું સંતો સાથે ભાવથી સામૈયું કરી ભવ્ય સ્વાગત કર્યું બેન્ડવાજા સાથે સન્નમાન પૂર્વક બે બળદની જોડી સાથે વેલ (માફો) સોનાનો ટુંપીયો, સોનાની બેડી, કડું ભાવપૂર્વક અર્પણ કરી ભવ્ય સન્નમાનની પરંપરા સ્થાપી. ત્યારબાદ આખા સમાજે પરમ પૂજ્ય મહંત બાપુશ્રીને સંતો સાથે પધારવા આમંત્રણ આપી ગામડે ગામદે ભવ્ય સ્વાગત સાથે સન્નમાન કર્યું હતુ અને એજ સન્નમાનની પરંપરા આ દિવસસુધી ચાલી છે. પહેલાનું જૂનું બંધારણ બંધ કરીને સન્નમાન પુર્વક આમંત્રણથી જ જવાની પ્રણાલિકા શરૂ થઇ જે હાલના વર્તમાન સમય સુધી ચાલુ છે.